《奉和御制中伏入延福宫纳凉》
宋代·余深

节逢中伏许休閒，锡宴清都绛阙间。俯仰自惊希世遇，低徊终愧异恩颁。

连云竹影含风远，扑面荷香拥棹还。施厚眷深知未报，独怜疲瘁已衰颜。

作者简介：（?—1132）福州罗源人，字原中，一作源中。神宗元丰五年进士。累官御史中丞兼侍读。谄附蔡京，结为死党，京奸谋诡计多得其助。官至门下侍郎，累进加少傅，封卫国公。出为镇江军节度使、知福州。京失势，累被弹劾，高宗建炎中贬临江军居住。